**განმარტებითი ბარათი**

 **«საგარეჯოს მუნიციპალიტეტის 2024 წლის ბიუჯეტის დამტკიცების შესახებ“ საკრებულოს დადგენილების პროექტზე**

**ზოგადი ინფორმაცია დადგენილების შესახებ:**

**ა) დადგენილების მიღების მიზეზი:**

დადგენილება მომზადებულია საქართველოს ადგილობრივი თვითმმართველობის კოდექსის 24-ე და 91 მუხლების შესაბამისად და განსაზღვრავს 2024 წლის განმავლობაში მისაღები შემოსულობებისა და გასაწევი გადასახდელების მაჩვენებლებს.

**ბ) დადგენილების პროექტის ძირითადი არსი:**

საგარეჯოს მუნიციპალიტეტის ბიუჯეტის მაჩვენებლები დამოკიდებულია საქართველოში არსებულ მაკროეკონომიკურ მაჩვენებლებზე და საქართველოს კანონმდებლობით დადგენილ მაკროეკონომიკური პარამეტრების ზღვრების დასაცავად განსახორციელებელ ღონისძიებებსა და შეზღუდვებზე. საქართველოს ცენტრალური ხელისუფლების მიერ 2024-2027 წლების ძირითადი ეკონომიკური და ფინანსური ინდიკატორების საბაზო სცენარის (2024 წლის სახელმწიფო ბიუჯეტის შესახებ კანონპროექტის თანდართული მასალები) მიხედვით 2024 წლისთვის ნომინალური მთლიანი შიდა პროდუქტის ზრდის ტემპი განსაზღვრულია 8,4 პროცენტით. აღნიშნულიდან გამომდინარე მუნიციპალიტეტის 2024 წლის ბიუჯეტის დამტკიცების შესახებ დადგენილების პროექტში ხარჯების ეკონომიკური კლასიფიკაციის მუხლით განსაზღვრული ასიგნებების ზრდა შეესაბამება საქართველოს ადგილობრივი თვითმმართველობის კოდექსის 1551 მუხლის 2-ე პუნქტის მოთხოვნებს.

**ბიუჯეტის პარამეტრები**

**შემოსულობები**

საგარეჯოს მუნიციპალიტეტის 2024 წლის ბიუჯეტის შემოსულობების პროგნოზი 2023 წლის დამტკიცებული ბიუჯეტის გეგმიურ მაჩვენებელთან შედარებით გაზრდილია 5848,8 ათასი ლარით 22 %-ით და შეადგენს 32676,73 ათას ლარს, დაზუსტებულ ბიუჯეტთან შედარებით (ნაშთის ცვლილების გათვალისწინებით) შემცირებულია 2310,3 ათასი ლარით(-7%), **შემოსავლები** შეადგენს 32571,7 ათას ლარს, მათ შორის:

1) საქართველოს საბიუჯეტო კოდექსის 77-ე მუხლის 6-ე და 61-ე პუნქტების გათვალისწინებით საქართველოს ფინანსთა სამინისტროდან მიღებული **საგადასახადო შემოსავლების** საპროგნოზო მაჩვენებლები განისაზღვრა 30186,3 ათას ლარით, მ.შ:

* ქონების გადასახადი 5750,0 ათასი ლარია, 2023 წლის დამტკიცებული ბიუჯეტის გეგმიურ მაჩვენებელთან შედარებით გაზრდილია 1000,0 ათასი ლარით (21 %),
* დამატებული ღირებულების გადასახადი შემოსავლების საპროგნოზო მაჩვენებლები დათვლილია საბიუჯეტო კოდექსის 71-ე მუხლის შესაბამისად, 2024 წელს საგარეჯოს მუნიციპალიტეტის ბიუჯეტში მიიმართება გასანაწილებელი დამატებული ღირებულების გადასახდის 1,41 %, რაც ნომინალურ გამოხატულებაში საორიენტაციოდ შეადგენს 24436.3 ათას ლარს, რომელიც დაკორექტირდება საკასო შემოსავლების მიხედვით და 2023 წლის დამტკიცებული ბიუჯეტის გეგმიურ მაჩვენებელთან შედარებით გაზრდილია 5131,4 ათასი ლარით (27 %), დაზუსტებული ბიუჯეტის გეგმიურ მაჩვენებლებთან შედარებით 4805,5 ათასი ლარით (24 %).

2) **გრანტი** მიზნობრივი ტრანსფერი დელეგირებული უფლებამოსილების განხორციელებისათვის 2023 წლის გეგმიურ მაჩვენებელთან შედარებით შემცირებულია 130,9 ათასი ლარით (-32 %) და განისაზღვრა 274.1 ათასი ლარით, რაც გამოწვეულია მიმდინარე წლის 12 ოქტომბერს, ძალაში შესული თავდაცვის კოდექსის 185-ე მუხლის თანახმად „სამხედრო ვალდებულებისა და სამხედრო სამსახურის შესახებ“ და „თავდაცვის ძალების რეზერვისა და სამხედრო სარეზერვო სამსახურის შესახებ“ საქართველოს კანონების, რომლის მიხედვითაც ფინანსდებოდა მუნიციპალიტეტის სამხედრო აღრიცხვის და მობილიზაციის სამსახურის დელეგირებული ფუნქცია, ძალადაკარგულად გამოცხადება.

3) **სხვა შემოსავლები** 2023 წლის გეგმიურ მაჩვენებელთან შედარებით შემცირებულია 150,0 ათასი ლარით (-7%) და შეადგენს 2114,0 ათას ლარს, მათ შორის:

* შემოსავლები პროცენტებიდან შეადგენს 800,0 ათას ლარს(ზრდა 200,0 ათასი ლარი, 33 %);
* რენტა 560,0 ათას ლარს;
* ადმინისტრაციული მოსაკრებლები და გადასახდელები განსაზღვრულია 92,0 ათასი ლარით, მათ შორის: სანებართვო მოსაკრებელი 45,0 ათასი ლარით, ადგილობრივი მოსაკრებელი დასახლებული ტერიტორიის დასუფთავებისათვის 45,0 ათასი ლარით, სამხედრო სავალდებულო სამსახურის გადავადების მოსაკრებელი 2,0 ათასი ლარი;
* არასაბაზრო წესით გაყიდული საქონელი და მომსახურება შეადგენს 12,0 ათას ლარს;
* ჯარიმები, სანქციები და საურავები შეადგენს 550,0 ათას ლარს;
* შერეული და სხვა არაკლასიფიცირებული შემოსავლები 100,0 ათასი ლარი, 2023 წლის გეგმიურ მაჩვენებელთან შედარებით შემცირებულია 350,0 ათასი ლარით (-78 %); **არაფინანსური აქტივების კლება** განსაზღვრულია 105,0 ათასი ლარით, მათ შორის:

ძირითადი აქტივები 20,0 ათასი ლარია, არაწარმოებული აქტივები 85,0 ათასი ლარი, (2023 წლის დამტკიცებულ ბიუჯეტთან შედარებით გაზრდილია 1,0 ათასი ლარით (1 %), დაზუსტებული ბიუჯეტის გეგმიურ მაჩვენებელთან შედარებით შემცირებულია 7262,2 ათასი ლარით (-99%);

**მუნიცპალიტეტის ბიუჯეტის გადასახდელები**

 ბიუჯეტით გათვალისწინებული გადსახდელების მოცულობა შეადგენს 32676,7 ათას ლარს, 2023 წლის დამტკიცებულ ბიუჯეტთან შედარებით გაზრდილია 5848,8 ათასი ლარით (22 %), დაზუსტებულ ბიუჯეტთან შედარებით შემცირებულია 21256,2 ათასი ლარით (-39 %), 2024 წლის ბიუჯეტის პროექტში **საბიუჯეტო კლასიფიკაციის მიხედვით** ხარჯების პროგნოზი 25646,6 ათასი ლარია, გაზრდილია 2023 წლის ბიუჯეტთან შედარებით დამტკიცებულთან 20 %-ით, დაზუსტებულთან მიმართებაში შემცირებულია -4 %-ით, მ.შ.: შრომის ანაზღაურება 4319,7 ათასი ლარია, 2024 წლის სახელმწიფო ბიუჯეტის პროექტით საბაზო თანამდებობრივი სარგო 2023 წელთან შედარებით იზრდება 10%-ით და განისაზღვრება 1 330 ლარის ოდენობით, რაც უზრუნველყოფს საჯარო სექტორში დასაქმებულთა ხელფასების ზრდას ასევე 10%-ის ოდენობით; საქონელი და მომსახურება 5585,0 ათასი ლარი (დამტკიცებული +12 %, დაზუსტებული -23%); პროცენტი 12,8 ათასი ლარი (-62%); სუბსიდიები 12550,7 ათასი ლარი (დამტკიცებული+29 %, დაზუსტებული +13 %); გრანტები 223,5 ათასი ლარი; სოციალური უზრუნველყოფა 1975,3 ათასი ლარი გაზრდილია 34 %-ით; სხვა ხარჯები 979,6 ათასი ლარი (დამტკიცებული-30 %, დაზუსტებული -63 %); არაფინანსური აქტივების ზრდა განისაზღვრა 6976,8 ათასი ლარით, 2023 წლის დამტკიცებულ ბიუჯეტთან შედარებით გაზრდილია 29 %-ით, დაზუსტებულ ბიუჯეტთან შედარებით შემცირებულია 74 %-ით, ვალდებულების კლება 53,3 ათასი ლარია.

პროექტში პრიორიტეტები, პროგრამები, ქვეპროგრამები წარმოდგენილია შემდეგი სახით: **მმართველობა და საერთო დანიშნულების ხარჯები** 6806,1 ათას ლარი (2023 წლის დამტკიცებულ ბიუჯეტთან შედარებით გაზრდილია 7 %-ით, დაზუსტებულ ბიუჯეტთან შედარებით შემცირებულია -1 %-ით), მათ შორის: მუნიციპალიტეტის საკრებულო 1506,3 ათასი ლარი, მუნიციპალიტეტის მერია 4588,7 ათასი ლარი, აქედან საგარეჯოს მუნიციპალიტეტში გენდერული თანასწორობის ხელშეწყობის უზრუნველყოფის მიზნით გაიხარჯება 62,4 ათასი ლარი; სარეზერვო ფონდი 645,0 ათასი ლარი; მგფ-ს და სხვა დავალიანების დაფარვა 66,1 ათასი ლარი;

**ინფრასტრუქტურის მშენებლობა, რეაბილიტაცია და ექსპლუატაცია** დაფინანსდება 10589,9 ათასი ლარით (2023 წლის დამტკიცებულ ბიუჯეტთან შედარებით გაზრდილია 32 %-ით, დაზუსტებულ ბიუჯეტთან შედარებით შემცირებულია -52 %-ით), მათ შორის:

* საგზაო ინფრასტრუქტურის განვითარება 5254.5 ათასი ლარი, აქედან გზების მიმდინარე შეკეთებაზე გათვალისწინებულია 600,0 ათასი ლარი, შ.პ.ს.“საგარეჯო“ დაფინანსდება 462,0 ათასი ლარით; ახალი გზების მშენებლობაზე გათვალისწინებულია 4179,5 ათასი ლარი, განხორციელდება სოფლებში: პატარძეულში ე,წ."ნახალოვკის უბნის" გზის, შიბლიანში ე.წ."თუთუბიანის უბანში" გზის, ყანდაურაში სასაფლაოსთან მისასვლელი გზის, ნინოწმინდაში მე-9 და მე-10 ქუჩების მოასფალტების სამუშაოები, სამუშაოების მონიტორინგი და საპროექტო მომსახურება; თანადაფინანსების გათვალისწინებით ხელშეკრულებით გათვალისწინებულ ვადაში დასრულდება სოფელ ბადიაურში კაკლების უბანში საავტომობილო გზის მოასფალტების სამუშაოები,
* წყლის სისტემების განვითარება 2833,9 ათასი ლარი, მათ შორის: სასმელი წყლის სისტემის რეაბილიტაციის ქვეპროგრამით გამოყოფილია 1990,5 ათასი ლარი, განხორციელდება სასმელი წყლის ჭაბურღილების შესაკეთებლად ამქაჩი ტუმბოების შესყიდვა, ს.კაკაბეთში მაგისტრალური მილსადენის რეაბილიტაცია, სასმელი წყლის სისტემების რეაბილიტაციისთვის მილების შესყიდვა, სამუშაოების მონიტორინგი და საპროექტო მომსახურება; აგრეთვე გათვალისწინებულია სასმელი წყლის ჭაბურღილებზე დახარჯული ელენერგიის ხარჯის დაფინანსება; სასმელი წყლის სისტემის ექსპლოატაცია-ა(ა)იპ.საგარეჯოს მუნიციპალიტეტის სასმელი წყლის რეგულირების და ლაბორატორიული კვლევის ცენტრი დაფინანსდება 843,4 ათასი ლარით;
* გარე განათება 1800.0 ათასი ლარი, ეს არის გარე განათების ქსელის ექსპლოატაციისათვის გათვალისწინებული ხარჯი;
* ავარიული შენობების და სახლების რეაბილიტაციისათვის გათვალისწინებულია 120,0 ათასი ლარი, გათვალისწინებულია საინჟინრო-მონიტორინგის და საპროექტო მომსახურების ხარჯები;
* კეთილმოწყობა 581,5 ათასი ლარი, ეს არის საზოგადოებრივი სივრცეების მოწყობა -რეაბილიტაციის ქვეპროგრამაში გათვალისწინებული M3 კატეგორიის 4 ერთეული ავტობუსის შესყიდვის, M3 კატეგორიის 4 ერთეული ავტობუსის გეგმიური ფლობის შესყიდვის, საკადასტრო-აგეგმვითი ნახაზების შესყიდვის, საპრივატიზაციოდ მომზადებული ობიექტების შეფასების და საიჯარო ქირის განსაზღვრის მიზნით საექსპერტო მომსახურების ხარჯები;

**დასუფთავება და გარემოს დაცვა** დაფინანსდება 2498,9 ათასი ლარით (2023 წლის დამტკიცებულ ბიუჯეტთან შედარებით შემცირებულია 10 %-ით, დაზუსტებულ ბიუჯეტთან შედარებით შემცირებულია 56 %-ით), მათ შორის:

* დასუფთავება და ნარჩენების გატანა 178,9 ათასი ლარი, გათვალისწინებულია საგარეჯოს მუნიციპალიტეტსა და ა.(ა).ი.პ.-მიუსაფარი შინაური ცხოველების მართვის კახეთის ინტერმუნიციპალურ სააგენტოსთან დელეგირების ხელშეკრულების თანახმად უფლებამოსილებების ეფექტიანი განხორციელების მიზნით 2024 წლის საწევრო გადასახადი, აგრეთვე მუნიციპალიტეტის ნარჩენების მართვის საინფორმაციო სისტემით (MIS) უზრუნველყოფისათვის, სერვერის და ტექნიკური მომსახურების გაწევის საფასურის გადასახადი;
* ვინაიდან 2024 წელს შ.პ.ს. „სუფთა მუნიციპალიტეტი 2018“ -ს დაევალა დამატებით ქ. საგარეჯოს ქუჩების დასუფთავება და დაგვა, წყალსადინარი არხების გაწმენდის, ცენტრალური ქუჩებისა და ტროტუარების თოვლისგან/ყინულისაგან გაწმენდის მომსახურება, ქ.საგარეჯოს ქუჩებში, სოფლებში (გიორგიწმინდა, ნინოწმინდა, წყაროსთავი, პატარძეული, თოხლიაური, მანავი) განთავსებული ნაგავშემკრები კონტეინერებიდან საყოფაცხოვრებო ნარჩენების გატანა, დაფინანსდება 2200,0 ათასი ლარით;
* მწვანე ნარგავების მოვლა-პატრონობა, განვითარება გათვალისწინებულია 2024 წელს განსახორციელებელი საპროექტო-სახარჯთაღრიცხვო დოკუმენტაციის შედგენის და მონიტორინგის ხარჯის დაფინანსება;

**განათლება** დაფინანსდება 5489,1 ათასი ლარით, (2023 წლის დამტკიცებულ ბიუჯეტთან შედარებით გაზრდილია 39 %-ით, დაზუსტებულ ბიუჯეტთან შედარებით შემცირებულია 14 %-ით), მათ შორის:

* სკოლამდელი დაწესებულებების ფუნქციონირებაზე (ა(ა)იპ ,, სკოლამდელი დაწესებულებების გაერთიანების") გათვალისწინებულია 5087,4 ათასი ლარი;
* სკოლამდელი დაწესებულებების რეაბილიტაცია, მშენებლობაზე 130,0 ათასი ლარი, ეს არის 2023 წელს განსახორციელებელი საპროექტო-სახარჯთაღრიცხვო დოკუმენტაციის შედგენის და მონიტორინგის ხარჯი;
* ა(ა)იპ ,,საგარეჯოს სკოლისგარეშე დაწესებულებათა გაერთიანება" 229,7 ათასი ლარი;
* სხვა არაკლასიფიცირებული საქმიანობა განათლების სფეროში 42,0 ათას ლარი, პროგრამით გათვალისწინებული ღონისძიებებია: მასწავლებლის საერთაშორისო დღე, საგანმანათლებლო-შემეცნებითი პროექტი „დიდგორელი“, მედალოსნების დაჯილდოვება, გარემოს დაცვის ღონისძიება სკოლამდელ დაწესებულებებში;

**კულტურა, ახალგაზრდობა და სპორტის** პრიორიტეტზე გათვალისწინებულია 4523,4 ათასი ლარი (2023 წლის დამტკიცებულ ბიუჯეტთან შედარებით გაზრდილია 29 %-ით, დაზუსტებულ ბიუჯეტთან შედარებით შემცირებულია 40 %-ით),

**სპორტის სფეროს განვითარებაზე -** 2177,4 ათასი ლარი, მათ შორის:

* ა(ა)იპ "საგარეჯოს N105 კომპლექსური სასპორტო სკოლა" დაფინანსდება 85,2 ათასი ლარი;
* სპორტის განვითარების ხელშეწყობა (ა(ა)იპ ,,საგარეჯოს მუნიციპალიტეტის სპორტული გაერთიანება" ) - 1015,0 ათასი ლარი;
* რაგბის განვითარების ხელშეწყობა (ა(ა)იპ „რაგბის კლუბი ვეფხვები“) - 499,2 ათასი ლარი;
* ფეხბურთის განვითარების ხელშეწყობა (შ.პ.ს.“საფეხბურთო კლუბი გარეჯი“) - 330,5 ათასი ლარი;
* სპორტული ღონისძიებები 117,5 ათასი ლარი, გათვალისწინებულია შემდეგი ღონისძიებები: სასკოლო ოლიმპიადაში გამარჯვებული გუნდებისათვის ფორმების შეძენა, სასკოლო ლიგა - „თავისუფლების თამაშები“, მუნიციპალიტეტის თასი მინი ფეხბურთში ორგანიზაციებს შორის, თანხის ჩარიცხვა ქართული ჭიდაობის კახეთის ფედერაციისთვის, ქართული ჭიდაობის განვითარებისა და პოპულარიზაციისთვის დაგეგმილი ღონისძიებებისთვის. სპორტული ინვენტარის შეძენა სხვადასხვა სპორტული ღონისძიებებისთვის, პრიზების შეძენა ფალავნების დასაჯილდოვებლად, წარმატებული ახალგაზრდა და ვეტერანი სპორტსმენების დაჯილდოვება (წახალისების წესის შესაბამისად), საგარეჯოელი სპორტსმენების სამივლინებო თანხები საერთაშორისო და ადგილობრივ ღონისძიებებზე, სპორტი ბარიერების გარეშე, გოგა მაისურაძის სახელობის ტურნირი მინი ფეხბურთში, მუნიციპალიტეტის თასი ფრენბურთში ორგანიზაციებს შორის, მუნიციპალიტეტის პირველობა კრივში, სპორტული ფესტივალი ღია ცის ქვეშ, შშმ პირთა სპორტული თამაშის „ბოჩას“ განვითარება და ხელშეწყობა, შშმ პირთა და ომის ვეტერანთა ააიპ „ახალგაზრდული მედია-კავშირის“ სპორტულ ფესტივალში მონაწილეობის უზრუნველყოფა, სპორტსმენთა ტრანსპორტირების ხარჯი;
* სპორტული ობიექტების აღჭურვა, რეაბილიტაცია, მშენებლობა 130,0 ათასი ლარი, ეს არის 2024 წელს განსახორციელებელი საპროექტო-სახარჯთაღრიცხვო დოკუმენტაციის შედგენის და მონიტორინგის ხარჯი.

**კულტურის სფეროს განვითარებაზე** 2062,1 ათასი ლარი, მათ შორის:

* ა(ა)იპ "ბურჯანაძის სახელობის სამუსიკო სკოლა" 268,9 ათასი ლარი;
* ა(ა)იპ "კულტურის ობიექტების გაერთიანება" 1147,2 ათასი ლარი;
* კულტურის ობიექტების აღჭურვა,რეაბილიტაცია, მშენებლობა 346,0 ათასი ლარი, აქედან 100,0 ათასი ლარი გათვალისწინებულია კულტურული მემკვიდრეობის ძეგლების სარეაბილიატაციო სამუშაოების პროექტების შესყიდვისათვის, მუნიციპალიტეტის ტურისტული ბაზრის ცნობადობის და ტურისტების რაოდენობის ზრდის თვალსაზრისით ქვეპროგრამაში გამოყოფილია 246,0 ათასი ლარი შემდეგ ტურისტულ ღონისძიებებზე: საინფორმაციო ფლაერებისა და ბუკლეტები მოწყობა, ბრენდირებული მაისურების და კეპების ბეჭდვა; მონაცემთა ბაზების დიფერენცირება (განახლება); საინფორმაციო დაფების განთავსება; ცნობადობის ამაღლების მიზნით საინფორმაციო და მედიაკამპანიების დაგეგმვა; ფესტივალებისა და სხვადახვა ტურისტული - კალენდარული ღონისძიებების განხორციელება; საგარეო კურსის განვითარება, საერთაშორიო ცნობადობის გაზრდა და სტრატეგიულ პარტნიორებთან თანამშრომლობა (პოლონეთი, ესპანეთი, ჰოლანდია); დავით გარეჯი-ყორუღი -მარიამჯვრის, კოდის ტურისტული მარშრუტი; ბანერები გზატკეცილზე; "მე მიყვარს საგარეჯო"; “ნუშის ყვავილობა მლაშე ტბა” - ფოტო ტური უდაბნოს მისადგომებთან; მედია ტური „ღვინის გზა“- შატოებისა და მარნების მონახულება; "გარეჯობა"; გიდებისა და ინფო ტური; ეკოტური - ჩირის ქარხნის ტერიტორიის დათვალიერება და მონახულება მდგრადი ენერგეტიკის კვირეულის ფარგლებში; უდაბნოს მუსიკალური ფესტივალი; ვაზის სამშობლო-ტური ხაშმში და მანავში (საფერავისა და მანავის მწვანეს ჯიშების გაცნობა); ყველის ფესტივალი უდაბნოში; მთის ფესტივალი; ტრენინგი- გადამზადება მცირე და საშუალო მეწარმეების; კონკურსი-აღმოაჩინე საგარეჯო (ახალი ტურისტული ლოკაციების აღმოჩენისა პოპულარიზაციის მიზნით); ვიდეორგოლი „ეს საგარეჯოა“; გმირთა სავანის, როგორც ტურისტული მოსაცდელისა და მოსასვენებელი სივრცის მოწყობა: საგარეჯოს ცენტრალურ მოედანზე შემინული, განათებული სტენდების მოწყობა „საგარეჯოს წარსული და აწმყო"; ბრენდირებული სუვენირების წინასწარ მომზადება, ტურისტული ობიექტების ვიდეორგოლი, საგარეჯოს რუკების დამონტაჟება;
* კულტურული ღონისძიებები 300,0 ათასი ლარი,განხორციელდება შემდეგი ღონისძიებები: სახალხო დღესასწაული „გარეჯობა“; საახალწლო; პატარძეულში, გმირთა სავანესთან; იორმუღანლოში, ბადიაურში, უდაბნოში; კონცერტი უჯარმის ციხესთან; იორმუღანლო, ახალი საბავშვო ბაღის გახსნა; კალიგრაფისტთა კონკურსი; მოწვეული ლექტორები, საქართველოს ისტორიის კურსი; ინტელექტუალური თამაში; თეატრალური ფესტივალი; სასაჩუქრე წიგნების შეძენა; მუზეუმის ღამე (საგარეჯოს მხარეთმცოდნეობის მუზეუმი); გაზეთი „გურჯისტანის“ შეძენა ეთნიკური უმცირესობის წარმომადგენელი მოსახლეობისთვის; მასწავლებლის საერთაშორისო დღე; გამოფენა სახვით და გამოყენებით ხელოვნებაში; თელავის კლასიკური მუსიკის ფესტივალი „აღდგომიდან ამაღლებამდე“ (თანადაფინანსება); გიორგი ლეონიძის პრემია (საქართველოს მწერალთა შემოქმედებით კავშირს, თანადაფინანსება); პროექტი ,,ჩემი კუთხე"; კულტურის სფეროში მოღვაწე ადამიანების კულტურულ ღონისძიებებში მონაწილეობის მიზნით ტრანსპორტირებით უზრუნველყოფა.
* ახალგაზრდობის მხარდაჭერა 224,3 ათასი ლარი, განხორციელდება შემდეგი პროექტები: ახალგაზრდების საინიციატივო ჯგუფების, მუნიციპალიტეტის საჯარო სკოლების და სხვა ინიცირებული ღონისძიებების მონაწილეთა ტრანსპორტით უზრუნველყოფა; "მხიარულთა და საზრიანთა კლუბის" თამაშები; ლეპტოპების შეძენა სოციალურად დაუცველი სტუდენტებისთვის; წიგნის საერთაშორისო დღე 23 აპრილი; ახალგაზრდული ბანაკები; 3 დეკემბერი - შშმ პირთა უფლებების დაცვის დღე; მერიის სტიპენდიანტი; თოჯინების თეატრი და გასართობი ცენტრი სოფლებში; დედამიწის საერთაშორისო დღე 22 აპრილი; მეგობრობის დღე (ეთნიკური უმცირესობები); "რა? სად? როდის?"; გრანტოსანი პირველკურსელების დაჯილდოება; ხელნაკეთი თოჯინები-ნატვრის ხის პერსონაჟები; ფერწერის კონკურსი; გოგონათა ბანაკი ეთნიკური უმცირესობების მონაწილეობით; წარმატებული ახალგაზრდების ჯილდო; გამწვანების აქცია; ახალგაზრდული კომიტეტის მხარდაჭერა; წიგნის ბუდეების განთავსება სოფლებში; ესეების კონკურსი გარემოს დაცვაზე; 1 ივნისი - ბავშვთა დაცვის საერთაშორისო დღე; პირველკლასელი ბავშვების (სოციალურად დაუცველი ოჯახების) ხელშეწყობა; 21 მარტი დაუნის სინდრომის საერთაშორისო დღე; ფერების ფესტივალი და ბენდის კონცერტი; საახალწლო ფესტივალი; ნაყინის ფესტივალი;
* საგამომცემლო საქმიანობა (გაზეთი ,,გარეჯის მაცნე“) 59,6 ათასი ლარი;

**ჯანმრთელობის დაცვა და სოციალური უზრუნველყოფა** დაფინანსდება 2769,3 ათასი ლარით (2023 წლის დამტკიცებულ ბიუჯეტთან შედარებით გაზრდილია 27 %-ით, დაზუსტებულ ბიუჯეტთან შედარებით შემცირებულია 18 %-ით), აქედან

**ჯანმრთელობის დაცვა** 290,4 ათასი ლარია, მათ შორის:

* საზოგადოებრივი ჯანმრთელობისა და უსაფრთხო გარემოს უზრუნველყოფა 260,9 ათასი ლარით;
* სოფლის ამბულატორიების ხელშეწყობა და ჯანდაცვის ობიექტების მშენებლობა, რეაბილიტაცია 29,5 ათასი ლარით, პროგრამით გათვალისწინებულია არის სოფელ უდაბნოს ამბულატორიის ექიმის ხელფასზე დანამატის დაფინანსება და სამუშაოების მონიტორინგის ხარჯი;

**სოციალური დაცვა** 2478,9 ათასი ლარი, მათ შორის:

* პირველი და მეორე ახალდაბადებული ბავშვიანი სოციალურად დაუცველი ოჯახების დახმარების პროგრამა 14,0 ათასი ლარი;
* მრავალშვილიანი ოჯახების დახმარების პროგრამა 80,0 ათასი ლარი;
* ბავშვთა კვების დაფინანსების პროგრამა 30,0 ათასი ლარი;
* უდედმამო ბავშვების დახმარების პროგრამა 23,8 ათასი ლარი;
* შშმ 18 წლამდე ბავშვთა დახმარების პროგრამა 100,0 ათასი ლარი; შშმ პირის სტატუსის მქონე ბენეფიციართა სარეაბილიტაციო კურსის დაფინანსების პროგრამა 261,6 ათასი ლარი;
* მარტოხელა სტატუსის მქონე მშობლების დახმარების პროგრამა 6,0 ათასი ლარი;
* რეინტეგრირებული ოჯახების ერთჯერადი სოციალური (ფულადი) დახმარების პროგრამა 5,0 ათასი ლარი;
* სოციალურად დაუცველი ოჯახებისათვის საყოფაცხოვრებო აუცილებელი ტექნიკის შეძენა 10,0 ათასი ლარი;
* სამკურნალო და საოპერაციო ხარჯებით დახმარების პროგრამა 520,0 ათასი ლარი;
* მედიკამენტების შეძენაზე დახმარების პროგრამა 250,0 ათასი ლარი;
* ონკოლოგიურ პაციენტთა დახმარების პროგრამა 200,0 ათასი ლარი;
* ბიკარბონატიული ჰემოდიალიზი-თირკმლის ქრონიკული უკმარისობით დაავადებულთა სამედიცინო დაწესებულებაში ტრანსპორტირების დაფინანსების პროგრამა 62,4 ათასი ლარი;
* ელექტროენერგიის და გაზის გადასახადის დაფინანსების პროგრამა 56,0 ათასი ლარი;
* მოწყვლადი ჯგუფების გათბობის ხარჯით დახმარების პროგრამა 120,0 ათასი ლარი;
* სოციალურად მოწყვლადი ჯგუფებისათვის საკვების გაცემა დღესასწაულებზე 180,0 ათასი ლარი;
* მოსახლეობის ტრანსპორტირების პროგრამა 25,0 ათასი ლარი;
* ხანდაზმულ (95 და მეტი წლის) პირთა დახმარების პროგრამა 6,0 ათასი ლარი;
* უპატრონო და სოციალურად დაუცველი მიცვალებულთა სარიტუალო მომსახურების პროგრამა 50,0 ათასი ლარი;
* სიღარიბის ზღვარს მიღმა მყოფი ოჯახებისათვის დროებით სარგებლობაში გადაცემულ ფართებში მინიმალური საყოფაცხოვრებო პირობების შექმნა 20,0 ათასი ლარი;
* მძიმე საცხოვრებელ პირობებში მყოფი ოჯახების დროებით თავშესაფრით უზრუნველყოფის პროგრამა 45,0 ათასი ლარი;
* უმწეოთათვის უფასო სასადილოების დაფინანსება 338,5 ათასი ლარი;
* ომის ვეტერანებისა და მათი ოჯახების დახმარების პროგრამა 10,5 ათასი ლარი;
* წითელი ჯვრის დაფინანსების პროგრამა 23,3 ათასი ლარი;
* სტუდენტებისათვის სწავლის საფასურის დაფინანსება 408,0 ათასი ლარი;
* მარჩენალდაკარგულ პირთა სოციალური დაცვა 1,8 ათასი ლარი.

ბიუჯეტის პროექტში მუნიციპალიტეტის კომპეტენციის სფეროში / დარგში / მიმართულებაში გათვალისწინებულია გენდერული თანასწორობის ასპექტები, აგრეთვე გაეროს მდგრადი განვითარების ყველა ის მიზანი (SDG), რომლის მიღწევასაც ემსახურება პროგრამები.

 **„საგარეჯოს მუნიციპალიტეტის 2024 წლის ბიუჯეტის დამტკიცების შესახებ“ დადგენილების პროექტთან ერთად წარმოდგენილია:**

1. მუნიციპალიტეტის პრიორიტეტების დოკუმენტი (2024-2027 წლები);
2. ინფორმაცია ბიუჯეტით განსაზღვრული პროგრამების/ქვეპროგრამების, მათი მოსალოდნელი შედეგებისა და შესრულების შეფასების ინდიკატორების შესახებ;
3. კაპიტალური ბიუჯეტის დანართი;
4. ინფორმაცია მუნიციპალიტეტის მიერ დაფუძნებული ა(ა)იპ-ების შემოსულობების, გადასახდელების და ნაშთის ცვლილების შესახებ;
5. ინფორმაცია სამთავრობო სექტორისთვის მიკუთვნებული სახელმწიფო საწარმოების მიერ საქართველოს კანონმდებლობით ნებადართული ნებისმიერი წყაროდან მისაღები შემოსულობების, გასაწევი გადასახდელებისა და ნაშთის ცვლილების შესახებ;

**პროექტის ინიციატორი**

საგარეჯოს მუნიციპალიტეტის მერი - ავთანდილ გულიკაშვილი.

**პროექტის ავტორი**

პირველადი სტრუქტურული ერთეულის ხელმძღვანელი – საფინანსო-საბიუჯეტო სამსახურის უფროსი თინათინი ძაბილაშვილი.